stanford-oval/wikipedia huggingface dataset:
רבי אלעזר בן עזריה
לקריאה נוספת

בנימין לאו, "רבי אלעזר בן עזריה: עשה אוזניך כאפרכסת", בספרו: חכמים, כרך שני: ימי יבנה עד מרד בר כוכבא, ידיעות ספרים, 2007, עמ' 143-137.
קווארק (מסע בין כוכבים)

| --- | --- |

קווארק
 תוכנית טלוויזיה:  "מסע בין כוכבים: חלל עמוק 9"
 הופעה ראשונה:  "Emissary", הפרק הראשון ב"מסע בין כוכבים: חלל עמוק 9"
 הופעה אחרונה:  "Hear All, Trust Nothing", הפרק השישי בעונתה השלישית של "מסע בין כוכבים: סיפונים תחתונים"
 מספר הופעות:  172 פרקים של "מסע בין כוכבים: חלל עמוק 9" פרק אחד של "מסע בין כוכבים: הדור הבא" פרק אחד של "מסע בין כוכבים: וויאג'ר" פרק אחד של "מסע בין כוכבים: סיפונים תחתונים"
 גילום הדמות:  ארמין שימרמן
 מידע
 גזע:  פרנגי
 מין:  זכר
 מקצוע:  מארח בעלים של בר-קזינו על חלל עמוק 9
 שיוך:  פרנגי
 אזרחות:  פרנגית
 מקום מגורים:  חלל עמוק 9 
 דמויות קשורות
 משפחה:  רום - אחיו הקטן נוג - בן אחיו אישקה - אימו קלדאר - אביו ליטה - אשת אחיו זק - בן-זוגה של אימו
 חברים:  ג'דזיה דקס מורן
 אויבים:  אודו בראנט
 
קווארק (אנגלית: Quark) הוא דמות בדיונית ביקום הבדיוני של זיכיון "מסע בין כוכבים", המופיע בסדרת הטלוויזיה "מסע בין כוכבים: חלל עמוק 9". הדמות, אשר מגולמת על ידי השחקן ארמין שימרמן, היא חייזר מגזע המכונה פרנגי, גזע המאופיין כמונע על ידי רווחים בלבד, סטריאוטיפ קפיטליסטי מוקצן.
ביוגרפיה של הדמות > משפחה

קווארק אוהב את רום אחיו, ולעיתים אף מוצא אותו שימושי. עם זאת, כמקובל בחברה הפרנגית, הוא מתייחס אליו עם מעט כבוד ופוקד עליו כעל משרת. כמו כן, קווארק מנסה לתחמן את רום, ולגזול ממנו את חלקו ברווחים של הבר. השניים היו שותפים עסקיים במספר הזדמנויות, אולם קווארק, באופן שיטתי, מנסה להערים על רום ולהסתיר ממנו מידע אודות טבען האמיתי של העסקאות המפוקפקות. אחיינו של קווארק, נוג, עבד גם כן, למשך תקופה קצרה, בבר של הדוד שלו, בטרם הצטרף אל צי הכוכבים. בסופו של דבר, רום יורש את זק כנגוס הגדול, בעיקר בזכות תחבולותיה של אישקה.
מערכת היחסים של קווארק עם אישקה אמו הייתה סוערת, במקרה טוב. דרכיה הלא שגרתיות הביאו אותו לחורבן. על אף שהדבר אסור על נשים פרנגיות, אישקה התעקשה ללבוש בגדים ולהרוויח כסף. היא שימשה כגאון הפיננסי במשפחה. עם זאת, אביו של קווארק קלדאר סירב להאזין לעצותיה, רק משום שהיא אישה. אישקה, בחוסר רצון, מגלה לקווארק כי הוא דומה לה מאוד, ואילו רום - דומה לאביו. היא הופכת לבת-זוגו של הנגוס הגדול זק, וליועצתו הפיננסית.
ביוגרפיה של הדמות > חברים

לאורך כל הסדרה, קווארק היה שרוי במאבק מוחות תמידי עם האחראי על הביטחון בתחנה אודו, אשר סיכל באופן קבוע את מזימותיו הפליליות של קווארק. השניים, בסופו של דבר, פיתחו כבוד הדדי זה לזה. כאשר אודו עוזב לבסוף את התחנה, על מנת להצטרף אל בני-עמו בקשר הגדול, קווארק מגיע על מנת להיפרד, ולהרים כוסית לכבודו.
כמו כן, לקווארק ידידות חמה עם ג'דזיה דקס, אשר לעיתים קרובות מצטרפת אליו למשחק "טונגו".
ביוגרפיה של הדמות > מערכות יחסים רומנטיות

במהלך הסדרה קווארק היה מעורב במספר סיפורים רומנטיים. בעונה הראשונה, קווארק מחזר אחרי ואש - ארכאולוגית מושחתת שהופיעה לראשונה בסדרה "מסע בין כוכבים: הדור הבא" (אשר בעיקר מפלרטטת איתו על מנת לנצל אותו); הוא מתחתן (וגם מתגרש) עם אישה קלינגונית בשם גרילקה, באירוע שבו הוא זוכה לכבוד על אומץ ליבו מצד הקהילה הקלינגונית; הוא מחדש את אהבתו לקרדאסית נטימה לאנג, פעילה פוליטית רדיקלית, אשר עוזבת אותו שוב (הומאז' לריק ואלזה מ-"קזבלנקה"); הוא מנהל רומן אפלטוני עם פל, נקבה פרנגית אשר מתחזה לגבר; הוא מנסה לפתות את סאקונה - אישה וולקנית החברה בארגון המחתרת המאקי.
במספר הזדמנויות, ניכר כי קווארק נמשך הן אל מייג'ור קירה והן אל לוטננט-קומנדר דקס, ולאחר מותה - אל אזרי דקס.
הופעות אורח

ארמין שימרמן גילם את דמותו של קווארק בסדרה "מסע בין כוכבים: הדור הבא", בפרק העונה השביעית "Firstborn". דמותו הופיעה גם בפרק הבכורה של הסדרה "מסע בין כוכבים: וויאג'ר" - "Caretaker". כמו כן, קווארק השתתף בתוכניות האירוח האמריקאיות "The Tonight Show" עם ג'יי לנו ו-"Live!" בהנחיית רג'יס פילבין וקאת'י לי גיפורד.
הערות שוליים

↑  הפרק "Emissary" בסדרה "מסע בין כוכבים: חלל עמוק 9"
↑  הפרק "We'll Always Have Tom Paris" בסדרה "מסע בין כוכבים: סיפונים תחתונים"
↑  הפרק "An Embarrassment Of Dooplers" בסדרה "מסע בין כוכבים: סיפונים תחתונים"
↑  הפרק "Stardust City Rag" בסדרה "מסע בין כוכבים: פיקארד"
↑  הפרק "Disengage" בסדרה "מסע בין כוכבים: פיקארד"
↑  הפרק "Q-Less" בסדרה "מסע בין כוכבים: חלל עמוק 9"
↑  הפרק "The House of Quark" בסדרה "מסע בין כוכבים: חלל עמוק 9"
↑  הפרק "Looking for par'Mach in All the Wrong Places" בסדרה "מסע בין כוכבים: חלל עמוק 9"
↑  הפרק "Profit and Loss" בסדרה "מסע בין כוכבים: חלל עמוק 9"
↑  הפרק "Rules of Acquisition" בסדרה "מסע בין כוכבים: חלל עמוק 9"
↑  הפרק "The Maquis" בסדרה "מסע בין כוכבים: חלל עמוק 9"
| מסע בין כוכבים: חלל עמוק 9 |
| --- | --- | --- |
| יוצרי הסדרה | ריק ברמן • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | אייברי ברוקס • רנה אוברז'ונואה • מייקל דורן • טרי פארל • ניקול דה בור • סירוק לופטון • קולם מיני • ארמין שימרמן • אלכסנדר סידיג • נאנה ויזיטור |  |
| דמויות ראשיות | בנג'מין סיסקו • אודו • וורף • דקס (ג'דזיה דקס • אזרי דקס) • ג'ייק סיסקו • מיילס או'בריאן • קווארק • ג'וליאן באשיר • קירה נריס |  |
| דמויות משנה | וין אדאמי • גאורון • אילם גארק • דוקאט • ואיון • מרטוק • נוג • רום • תומאס רייקר • ויק פונטיין • אישקה |  |
| גזעי חייזרים | באג'ורנים • ברין • ג'מהדאר • בורג • וורטה • טריל • משתנים • פרנגי (אנ') • קרדאסים • קלינגונים • רומולאנים |  |
| מושגים | דיפאיינט • הדומיניון • הולודק • חור התולעת • חלל עמוק 9 • טרנספורטר • יקום המראה • מאקי • מדור 31 • מלחמת הפדרציה-דומיניון • משכפל • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| פרקים בולטים | Duet • The Visitor • Rejoined • Trials and Tribble-ations • Far Beyond the Stars • In the Pale Moonlight • It's Only a Paper Moon • Emissary |  |
| סרט תעודי | What We Left Behind: Looking Back at Deep Space Nine |  |
| ראו גם | זיכיון מסע בין כוכבים |  |
| --- | --- |
בקרת זהויות :  NLI: 987007542097005171  LCCN: sh2003003308
קרבוניק אנהידראז

מבנה מרחבי של האנזים קרבוניק אנהידראז
קרבוניק אנהידראז (CA) הוא אנזים השייך למשפחת המטלואנזימים (אנזימים המכילים אטום מתכת אחד או יותר החיוני לפעילות האנזים). האתר הפעיל באנזים זה מכיל יון אבץ. אנזים זה מזרז באופן קטליטי את הפיכת פחמן דו-חמצני לביקרבונט ופרוטונים. זוהי ריאקציה המתרחשת לאט למדי בהיעדר קטליזטור.
קרבוניק אנהידראז מגדיל במידה רבה את קצב הריאקציה, כאשר קצב ריאקציה אופייני לכמה צורות שונות של האנזים נע בין 104 ל-106 תגובות לשנייה.
מבנה ותפקוד

ישנן כמה צורות שונות של קרבוניק אנהידראז המופיעות בטבע. לדוגמה, צורת ה-α-carbonic anhydrase הנוכחת בבעלי חיים. התפקיד העיקרי של אנזים זה בבעלי חיים הוא להמיר את פחמן דו-חמצני והביקרבונט על מנת לשמור על שיווי משקל של חומצה-בסיס בדם, ברקמות השונות וכדי לעזור בהוצאת פחמן דו-חמצני מהרקמות השונות.
צמחים מכילים צורה אחרת של האנזים הנקראת β-carbonic anhydrase. זהו אנזים השונה במקצת מ-α-carbonic anhydrase אך משתתף באותן הריאקציות וגם כן משתמש ביון האבץ באתר הפעיל שלו. בצמחים, קרבוניק אנהידראז עוזר להעלות את ריכוז ה-CO2 בתוך הכלורופלסט במטרה להגביר את קצב הקרבוקסילציה (קיבוע פחמן דו-חמצני) של האנזים רוביסקו. זוהי ריאקציה המביאה CO2 ליצירת סוכרים של פחמן אורגני במהלך הפוטוסינתזה. הריאקציה תוכל להתקיים רק כאשר יהיה שימוש בצורת ה-CO2 ולא בצורה של חומצה פחמנית או ביקרבונט.
כמו כן, נמצא כי אנזים ממשפחת הקרבוניק אנהידראז מצורניות ימיות משתמש ביון קדמיום, בעת מחסור באבץ. דבר זה יכול לאפשר גדילת פיטופלנקטון (כמו צורניות) באוקיינוסים בהם ריכוז האבץ עשוי להיות נמוך מאוד. לפני גילוי זה, קדמיום נחשב כמתכת כבדה ורעילה מאוד ללא תפקוד ביולוגי מסוים.
ריאקציה

קצב הריאקציה של קרבוניק אנהידראז נחשב מהיר מאוד יחסית להרבה אנזימים אחרים, והוא נחשב ל"אנזים מושלם" כיוון שקצב הריאקציה שלו כל כך מהיר כך שהוא מוגבל רק על ידי קצב הדיפוזיה של הסובסטרט שלו.
ברקמות בהן יש ריכוז גבוה של CO2 (לדוגמה, בכלי הדם בקרבת שרירים) תזורז הריאקציה:
בעוד שהריאקציה ההופכית תזורז כאשר ריכוז CO2 יהיה נמוך (בריאות).
ריאקציה > מנגנון פעולה

הקבוצה הפרוסטטית (אבץ בדרך כלל) קשורה בשלוש עמדות על ידי טבעות האימידזול של חומצת האמינו היסטידין. לעמדה הרביעית נקשרת מולקולת מים. סידור זה, גורם לקיטוב (פולריזציה) של מולקולת המים, כל שיכול להיווצר יון הידרוקסיד, שהוא נוקלאופיל חשוב בתגובה זו. בנוסף, היסטידין רביעי ממוקם קרוב למקום קישור המים ויכול לקבל פרוטון (קטליזת חומצה-בסיס) ולכן לסייע ליצירת ההידרוקסיד באתר הפעיל.
האתר הפעיל מכיל גם כיס מיוחד עבור פחמן דו-חמצני המביא אותו קרוב לקבוצת ההידרוקסיד מה שמאפשר להידרוקסיד לתקוף את פחמן דו-חמצני ליצירת ביקרבונט.
משפחת הקרבוניק אנהידראז

ישנן שמונה מחלקות שונות של קרבוניק אנהידראז - α, β, γ, δ, ε.
בין מחלקות אלו אין דמיון משמעותי ברצפי חומצות האמינו שלהן, וברוב המקרים נחשבות כדוגמה טובה לאבולוציה מתכנסת.
α-CA - אנזימי הקרבוניק אנהידראז הנמצאים ביונקים, מתחלקים ל-4 תתי קבוצות רחבות שכל אחד מהם מורכב מכמה איזופורמים שונים: בציטוזול, במיטוכונדריה, אנזים מופרש ואנזים הקשור לממברנה.
β-CA - רוב אנזימי הקרבוניק אנהידראז של הפרוקריוטים ושל הכלורופלסט בצמחים שייכים למשפחה זו.
γ-CA - מחלקת הגמא נמצאה בבקטריה המייצרת את גז המתאן.
δ-CA - מחלקת הדלתא נמצאה בצורניות (אך קיומה של מחלקה זו הוטל בספק).
ε-CA - מחלקת האפסילון של CA קיימת בעיקר בבקטריה ובכחוליות ימיות מסוימות. אנליזות תלת־ממדיות שבוצעו לאחרונה גילו ש-ε-CA נושא דמיון מבני ל-β-CA בעיקר ליד מיקום יוני המתכת. לכן, ייתכן ו-2 המחלקות הללו קשורות אחת לשנייה באופן אבולוציוני מרוחק למרות שרצפי חומצות האמינו הבסיסיות שלהם השתנו מאז בצורה רבה.
הערות שוליים

↑  Michael R. Sawaya, Gordon C. Cannon, Sabine Heinhorst, Shiho Tanaka, The Structure of β-Carbonic Anhydrase from the Carboxysomal Shell Reveals a Distinct Subclass with One Active Site for the Price of Two, Journal of Biological Chemistry 281, 2006-03-17, עמ' 7546–7555 doi: 10.1074/jbc.M510464200
מנגנון הפעולה של קרבוניק אנהידראז
ראיין סיקרסט

| --- | --- |

 לידה:  24 בדצמבר 1974 (בן 49) דאנוודי, ארצות הברית 
 מדינה:  ארצות הברית 
 תקופת הפעילות:  מ-1990 
 מקום לימודים:  אוניברסיטת ג'ורג'יה  תיכון דנוודי  הקולג' הקהילתי גלנדייל 
 בן או בת זוג:  ג'וליאן הו (2010–2013)  שרה ג'ין אנדרווד (2006–2009)  Aubrey Paige (2021–2024) 
 פרסים והוקרה:  פרס אמי לבידור בפריים טיים לתוכנית מציאות (21 באוגוסט 2010)  כוכב בשדרת הכוכבים בהוליווד (20 באפריל 2005)  פרס אמי לבידור בשעות היום 
 http://www.ryanseacrest.com/
 פרופיל ב-IMDb
 
ראיין סיקרסט, 2006
ראיין סיקרסט (באנגלית: Ryan John Seacrest; נולד ב-24 בדצמבר 1974) הוא מפיק מוזיקלי, שדרן, יזם ומגיש חדשות-שעשועים אמריקאי, זוכה פרס אמי. סיקרסט התפרסם בעיקר בזכות הנחיית תוכנית המציאות של רשת FOX, "אמריקן איידול", והנחיית חדשות ערוץ E! לצד ג'וליאנה רנסיק.
ביוגרפיה

סיקרסט נולד בג'ורג'יה למשפחה ממוצא שווייצרי. כילד, רצה סיקרסט להיות DJ. הוא למד באוניברסיטת ג'ורג'יה, שם הגיש את תוכנית הרדיו הראשונה שלו. בגיל 19, הוא עזב את האוניברסיטה ועבר להוליווד כדי לפתח את קריירת השידור שלו. בגיל 26 יצר שיר משלו שלא זכה להצלחה.
סיקרסט הופיע בדרמת הנעורים האמריקנית "בוורלי הילס 90210" כמנחה של השעשועון הבדיוני "Lover's Lane".
מגזין סטאף הגדיר אותו כמטרוסקסואל האמריקאי האידיאלי.
בשנים 2010–2013 היה סיקרסט בן זוגה של הרקדנית, הזמרת והשחקנית ג'וליאן האף. לפני קריירת הטלוויזיה היה המפיק המוזיקלי של זמרות כמו ליידי גאגא, ניקי מינאז', קייטי פרי בין השנים 2007 עד 2014.[דרוש מקור]. משנת 2017 הוא מנחה עם השחקנית קלי ריפא את תוכנית האירוח "בשידור ישיר עם קלי וראיין" (אנ').
בספטמבר 2024, הוא צפוי להתחיל להנחות את התוכנית המיתולוגית גלגל המזל בגרסה האמריקאית ולהחליף את המנחה פאט סזק, אחרי שהאחרון פורש מהנחיה אחרי 43 שנים.
קני ג'י

| --- | --- |

 לידה:  5 ביוני 1956 (בן 68) סיאטל, ארצות הברית 
 שם במה:  Kenny G 
 מוקד פעילות:  ארצות הברית 
 תקופת הפעילות:  מ-1982 
 מקום לימודים:  אוניברסיטת וושינגטון, Franklin High School, University of Washington Michael G. Foster School of Business 
 סוגה:  סמות' ג'אז, מוזיקה עכשווית למבוגרים, מוזיקה קלה 
 כלי נגינה:  סקסופון, סקסופון אלט 
 חברת תקליטים:  אריסטה רקורדס, קונקורד רקורדס, ברטלסמן מיוזיק גרופ 
 פרסים והוקרה:  פרס גראמי  כוכב בשדרת הכוכבים בהוליווד 
 www.kennyg.com
 פרופיל ב-IMDb
 חתימה:  
 
קני ג'י בהופעה בשאנגחאי, 2007
קנת' ברוס גורליק (באנגלית: Kenneth Bruce Gorelick; נולד ב-5 ביוני 1956), הידוע בשם הבמה קני ג'י, הוא סקסופוניסט יהודי-אמריקאי שזכה בפרס גראמי. פרסומו העיקרי התרחש ב-1986 לאחר צאת אלבומו הרביעי, Duotones. הכלי העיקרי שבו הוא מנגן הוא סקסופון סופרן, אך הוא מנגן גם על סקסופון אלט וטנור כמו גם על חליל צד. הוא האמן האינסטרומנטלי המודרני עם מספר התקליטים הנמכר ביותר בהיסטוריה.
עשו לו דמות בסדרה בובספוג בעלת אותה שם שמנגן קלרינט
נעוריו ותחילת דרכו

קני נולד בסיאטל שבמדינת וושינגטון לזוג הורים ממוצא יהודי. הפעם הראשונה שבה היה לו מגע עם סקסופון הייתה כאשר האזין לנגן בתוכנית של אד סאליבן. הוא למד נגינה בהדרכתו של החצוצרן ג'רלד פפיסטר, התאמן בנגינה בעיקר בעזרת תקליטים (כגון אלו של גרובר וושינגטון הבן), וניסה לחקות את הקולות ששמע. בבית הספר התיכון פרנקלין הוא נכשל בניסיונו להתקבל ללהקת הג'אז בפעם הראשונה, אך בשנה שלאחר מכן הצליח בכך. הוא ניגן גם עבור נבחרת הגולף של בית ספרו. קני היה חובב גולף מאז שאחיו הגדול בריאן לימד אותו כיצד לשחק כשהיה בגיל 10. לאורך חייו השתתף בטורנירי גולף אחדים.
קריירה

הקריירה שלו כמוזיקאי החלה כאשר קיבל עבודה כסקסופוניסט סולו ב-Barry White's Love Unlimited Orchestra ב-1973, לאחר שבארי וייט התרשם מכישרונו. באותה תקופה הוא למד לקראת קבלת תואר בחשבונאות. לאחר שלא התקבל ללימודי מוזיקה באוניברסיטת סנטרל וושינגטון, הוא החל ללמוד לקראת קבלת תואר באוניברסיטת וושינגטון וניגן בלהקת הפאנק Cold, Bold & Together לפני שהצטרף לג'ף לורבר פיוז'ן. הוא החל את קריירת הסולו שלו לאחר התקופה שבה עבר עם לורבר.
ב-1982 הוא חתם על חוזה עם חברת אריסטה רקורדס, לאחר שנשיא הלייבל קלייב דייוויס האזין לביצוע שלו לשיר "Dancing Queen" של להקת אבבא. הוא הוציא לאור אלבומי סולו רבים ושיתף פעולה עם מגוון אמנים כגון אנדראה בוצ'לי, ויטני יוסטון, פיבו ברייסון, טוני ברקסטון, נטלי קול, סטיב מילר (הייתה זו הפעם היחידה שבה הופיע באלבום רוק אנד רול), דאדלי מור, מייקל בולטון, סלין דיון ואריתה פרנקלין. סגנון נגינתו הושפע מסקסופוניסטים כגון גרובר וושינגטון הבן ומילותיו מהמילים של בארי מנילו.
קני זכה להצלחה בשלב מוקדם בקריירה שלו, עם האלבומים G Force ו-Gravity, וזכה עמם באלבום פלטינה בארצות הברית. אלבומו הרביעי (Duotones) נמכר בלמעלה מחמישה מיליון עותקים בארצות הברית בלבד. Breathless, אלבום האולפן השישי שלו, הפך לאלבום האינסטרומנטלי הנמכר ביותר עם 15 מיליון עותקים (12 מיליון בארצות הברית). הוא שבר שיא נוסף כאשר אלבום החג שלו Miracles נמכר בכ-13 מיליון עותקים, והפך לאלבום חג המולד המצליח ביותר עד כה (2009).
ב-1997 הוא זכה במקום בספר השיאים של גינס לאחר שניגן על סקסופון במשך הזמן הארוך ביותר שתועד. באותה שנה השיר "Havana" מהאלבום The Moment עבר עיבוד מחדש על ידי ה־DJ-ים טוד טרי וטוני מוראן, ויצא לאור במועדוני ריקודים בארצות הברית. גרסה זו נחשבה באותה תקופה לפופולריות מאוד, ודורגה במקום הראשון בטבלת ה-Hot Dance Club Play של הבילבורד.
הסינגל "What a Wonderful World" שיצא לאור ב-1999 ספג ביקורת שלילית מקהילת הג'אז בעקבות האובר-דאבינג להקלטה המפורסמת של לואי ארמסטרונג. קני ג'י דחה את הביקורת הזאת והצהיר שלא היה בכוונתו לפגוע באיכות של ההקלטה המקורית, ואף אמר כי הרווחים מהסינגל ישמשו את קרן הצדקה שהוא מנהל, המספקת מימון לרכישת כלים מוזיקליים עבור בתי ספר.
הוא הקליט גם מספר שירים סיניים, כגון "Jasmine Flower"‏ (茉莉花), והיצירות שלו נמכרות היטב בסין.
החל מ-2003 הוא מדורג במקום ה-25 ברשימת ה-RIAA המדרגת את האמנים שמכרו הכי הרבה תקליטים, עם 48 מיליון תקליטים בארצות הברית נכון ל-31 ביולי 2006. ב-1994 הוא זכה בפרס גראמי על היצירה Forever in Love.
חייו האישיים

קני ג'י התחתן עם ג'ניס ד'ליאון ב-1980, והזוג התגרש ב-1987. הוא נישא בשנית ב-1992 ללינדי בנסון, ולזוג נולדו שני ילדים - מקס ובריאן. שני הילדים הביעו בעבר עניין בנגינה בסקסופון ובפסנתר. הזוג התגרש ב-2012. הוא מתגורר כיום במאליבו שבקליפורניה.
הוא בעל הכשרה כטייס, ולעיתים נוהג לטוס לאירועים שונים. הוא גם אחד המשקיעים הראשונים ברשת בתי הקפה סטארבאקס. יש לו אח ואחות.
דיסקוגרפיה > אלבומי אולפן

Kenny G (1982)
G Force (1983)
Gravity (1985)
Duotones (1986)
Silhouette (1988)
Breathless (1992)
The Moment (1996)
Classics in the Key of G (1999)
Paradise (2002)
At Last...The Duets Album (2004)
I'm in the Mood for Love...The Most Romantic Melodies of All Time (2006)
Rhythm & Romance (2008)
Heart and Soul (2010)
דיסקוגרפיה > אלבומי חג

Miracles: The Holiday Album (1994)
Faith: A Holiday Album (1999)
Wishes: A Holiday Album (2002)
The Greatest Holiday Classics (2005)
The Holiday Collection (2006)
דיסקוגרפיה > אלבומים חיים

Kenny G Live (1989)
Best (2006)
דיסקוגרפיה > אלבומים אחרים

The Collection (1993)
Montage (1993)
The Very Best of Kenny G (1994)
Kenny G - Greatest Hits (1997)
In America (2001)
Ultimate Kenny G (2003)
The Romance of Kenny G (2004)
The Essential Kenny G (2006)
דיסקוגרפיה > מיני-אלבומים

Six of Hearts (1997)
הערות שוליים

↑  http://www.thetelegraph.com/arts_and_entertainment/article_8ba29b36-0454-11e2-ad66-0019bb30f31a.html
| --- | --- |
בקרת זהויות :  NLI: 987007349789505171  BNE: XX1437381  BnF: cb13941852n (data)  GND: 134380061  ISNI: 0000 0001 1691 9108  LCCN: n88624680  MusicBrainz: 4cd556a5-db82-43f6-8d55-99598b42da8f  NKC: xx0044078  NLK: KAC199634736  SUDOC: 243673248  VIAF: 100316956   WorldCat (עם VIAF): 100316956
ראולי קלמנט סטנפורד

ראולי קלמנט סטנפורד (באנגלית: Rawghlie Clement Stanford;‏ 2 באוגוסט 1879 –  15 בדצמבר 1963) היה שופט ופוליטיקאי אמריקאי מאריזונה, איש המפלגה הדמוקרטית, שכיהן כמושל אלבמה החמישי בשנים 1937–1939. בשנים 1943–1955 הוא כיהן כשופט בבית המשפט העליון של אריזונה, מתוכם, בשנים 1945–1948, כנשיאו.
ראשית חייו

ראולי קלמנט סטנפורד נולד בעיירה באפלו גאפ שבטקסס. ב-1881 הוא עבר עם משפחתו לפיניקס, טריטוריית אריזונה, שם הוא התחנך בבתי ספר ציבוריים, ולמד בקולג' של אריזונה (לימים אוניברסיטת המדינה של אריזונה). במלחמת ארצות הברית-ספרד, לחם סטנפורד בשורות רגימנט המתנדבים ה-34 של ארצות הברית בפיליפינים. הוא למד משפטים וב-1905 התקבל ללשכת עורכי הדין של הטריטוריה. ב-1906 נשא סטנפורד את רות באצ'י, ולזוג נולדו שבעה ילדים.
ראשית הקריירה

ב-1909 העביר סטנפורד את משרד עורכי הדין שלו לפיניקס. ב-1914 הוא נבחר לבית המשפט של מחוז מריקופה, בו הוא כיהן עד 1922. ב-1916 הוא שפט בהתדיינות בין המושלים ג'ורג' האנט ותומאס אדוארד קמפבל על תוצאות הבחירות שהתקיימו באותה שנה. אף על פי שהיה דמוקרט, פסק סטנפורד לטובתו של המועמד הרפובליקני קמפבל. מאוחר יותר הפך בית המשפט העליון של אריזונה את ההחלטה על פיה והשיבה את תפקיד המושל להאנט.
בשנים 1920–1936 היה סטנפורד חבר במועצת החינוך של בית הספר התיכון יוניון של פניקס, ובשנים 1928–1929 יושב ראש הוועדה המרכזית של המפלגה הדמוקרטית באריזונה.
כניסתו הראשונה של סטנפורד לפוליטיקה המדינתית הייתה ב-1920, כאשר התמודד בבחירות המקדימות של הדמוקרטים על מושב בסנאט של ארצות הברית מול הסנאטור המכהן מרקוס א. סמית'. בבחירות אלו הוא נוצח לאחר שקיבל 8,400 קולות מול 10,910 הקולות שקיבל סמית'.
ניסיונו השני להיבחר למשרה פוליטית מדינתית הגיע 14 שנים לאחר מכן, כאשר הוא התמודד בבחירות המקדימות של הדמוקרטים על משרת המושל ב-1934. בבחירות אלו, שלושת המתמודדים שהגיעו למקומות הראשונים היו מושל מכהן, מושל לעתיד, ומושל לשעבר. בנג'מין בייקר מואר הגיע למקום הראשון כאשר זכה ב-34,792 קולות, סטנפורד קיבל 29,088 קולות, וג'ורג' האנט, שכיהן קודם לכן בשבע תקופות כהונה, קיבל 27,849 קלות. חבר הסנאט המדינתי, ג'יימס מינוטו, הגיע למקום הרביעי עם 4,448 קולות.
מושל אריזונה

ב-1936 ניצח סטנפורד לבסוף בבחירות המקדימות, לאחר שהביס את המושל המכהן בנג'מין בייקר מואר בבחירות המקדימות בהפרש משמעותי של 12 אחוזים מהקולות. הוא זכה ב-53,219 קולות מול 41,764 הקולות של מואר. ב-3 בנובמבר אותה שנה זכה סטנפורד בבחירות הכלליות בניצחון גורף כאשר קיבל 70.68 אחוזים מהקולות מול 29.11 האחוזים מהקולות שקיבל המועמד הרפובליקני, המושל לשעבר תומאס אדוארד קמפבל. ב-4 בינואר 1937 הושבע סטנפורד כמושל אלבמה השישי. במהלך תקופת כהונתו, הוא עסק בשיקום כלכלת אריזונה, שהתדרדרה במהלך השפל הגדול. ב-1938 הוא החליט שלא להתמודד על תקופת כהונה שנייה, וב-2 בינואר 1939 סיים את כהונתו.
שופט בית המשפט העליון של אריזונה

לאחר תקופה קצרה של חזרה לעיסוקו בעריכת דין, ניצח סטנפורד ב-1943 את אלפרד לוקווד בבחירות על מושב בבית המשפט העליון של אריזונה. בתפקיד זה הוא כיהן שתי תקופות כהונה עד 1955, ואז פרש. בשנים 1945–1948 הוא כיהן כנשיא בית המשפט העליון של אריזונה. הוא השתתף ביותר מ-1,000 פסקי דין של בית המשפט, מתוכם כתב 200. יחד עם ארנסט מקפרלנד הוא היה אחד משני האישים שכיהנו הן כנשיא בית המשפט העליון של אריזונה והן כמושל המדינה.
שנותיו האחרונות

בבחירות לנשיאות של 1960 היה סטנפורד מתאם מסע הבחירות של ג'ון פיצג'רלד קנדי ושל לינדון ג'ונסון באריזונה, ונבחר כחבר בחבר האלקטורים. במערכת בחירות זו לא ניצחו הדמוקרטים באריזונה. סטנפורד היה גם מעורב בעסקי מקרקעין. הוא פיתח שטחי קרקע גדולים, כולל החלק הצפוני של תעלת אריזונה (אנ') והשטחים שממזרח למלון בילטמור (אנ').
ראולי קלמנט סטנפרד נפטר בפיניקס ב-15 בדצמבר 1963. הוא נטמן בבית הקברות גרינווד שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 53.
הערות שוליים

↑  "Our Campaigns – AZ US Senate – D Primary Race – Sep 07, 1920".
↑  "Our Campaigns – AZ Governor – D Primary Race – Sep 11, 1934".
↑  "Our Campaigns – Candidate – Rawghlie C. Stanford".
| --- | --- |
בקרת זהויות :  GND: 1190259338  ISNI: 0000 0000 4186 2724  LCCN: no2002025443  SNAC: w6z361qn  VIAF: 63672851   WorldCat (עם VIAF): 63672851
ראיין פורטאוס

ראיין תומאס פורטאוס (באנגלית: Ryan Thomas Porteous; נולד ב-25 במרץ 1999 באדינבורו שבסקוטלנד) הוא כדורגלן סקוטי המשחק בעמדת הבלם בקבוצת ווטפורד מהפוטבול ליג צ'מפיונשיפ ובנבחרת סקוטלנד.
קריירת מועדונים

פורטאוס גדל במחלקות הנוער של אדינה היבס, אברדין והיברניאן. בעונת 2016/2017 הושאל מהיברניאן לאדינבורו סיטי מהליגה הסקוטית השנייה, במדיה ערך 23 הופעות ליגה והבקיע שלושה שערים. לאחר תקופת ההשאלה חזר פורטאוס להיברניאן, וערך במדיה 120 הופעות במסגרת ליגת העל הסקוטית, בהן הבקיע 11 שערים.
ב-27 בינואר 2023 חתם פורטאוס על חוזה לארבע שנים וחצי בווטפורד מהפוטבול ליג צ'מפיונשיפ. ב-4 בפברואר ערך את הופעת הבכורה שלו במועדון, בתיקו 2-2 נגד רדינג במסגרת המחזור ה-30 בליגה לעונת 2022/2023. במשחק זה הבקיע את שער הבכורה שלו במועדון.
קריירה בינלאומית

ב-27 בספטמבר 2022 ערך פורטאוס את הופעת הבכורה שלו בנבחרת סקוטלנד, בתיקו 0-0 נגד נבחרת אוקראינה במסגרת ליגת האומות 2022/2023. ב-8 בספטמבר 2023 הבקיע את שער הבכורה שלו בנבחרת, בניצחון 3-0 על נבחרת קפריסין במסגרת מוקדמות יורו 2024.
פורטאוס זומן לסגל הסקוטי ליורו 2024. במשחק הפתיחה של טורניר זה, מול המארחת גרמניה, ביצע פורטאוס עבירה גסה ברחבה על אילקאי גונדואן, גרם לבעיטת עונשין והורחק בכרטיס אדום ישיר, במשחק שנגמר בתוצאה 5-1 לגרמניה. פורטאוס הושעה לשני משחקים בעקבות האדום, ולא חזר להמשך היורו, ממנו הודחה סקוטלנד בשלב הבתים.
הערות שוליים

↑  Ryan Porteous: Hibs defender joins Watford באתר BBC, ‏ 27 בינואר 2023 (באנגלית)
| נבחרת סקוטלנד – יורו 2024 |
| --- | --- | --- |
|  1 גאן •  2 רלטסון •  3 רוברטסון •  4 מקטומיניי •  5 הנלי •  6 טיירני •  7 מקגין •  8 מקגרגור •  9 מורגן •  10 אדמס •   11 כריסטי •  12 קלי • 13 הנדרי •  14 גילמור • 15 פורטאוס • 16 קופר • 17 טיילור • 18 ארמסטרונג • 19 שנקלנד • 20 ג'ק • 21 ז. קלארק • 22 מקרורי • 23 מקלין • 24 קונווי • 25 פורסט • 26 מקנה • מאמן: ס. קלארק |  1 גאן •  2 רלטסון •  3 רוברטסון •  4 מקטומיניי •  5 הנלי •  6 טיירני •  7 מקגין •  8 מקגרגור •  9 מורגן •  10 אדמס •   11 כריסטי •  12 קלי • 13 הנדרי •  14 גילמור • 15 פורטאוס • 16 קופר • 17 טיילור • 18 ארמסטרונג • 19 שנקלנד • 20 ג'ק • 21 ז. קלארק • 22 מקרורי • 23 מקלין • 24 קונווי • 25 פורסט • 26 מקנה • מאמן: ס. קלארק | סקוטלנד |
רולנד יוסטון

| --- | --- |
אין תמונה חופשית
 לידה:  13 באפריל 1960 (בן 64) פילדלפיה, פנסילבניה, ארצות הברית
 עמדה:  סנטר
 גובה:  2.04
 מספר:  13
 מכללה:  אוניברסיטת רוד איילנד
 קבוצות כשחקן
 1982–1983   1983–1984   1984–1985   1985–1986   1986–1990   1990–1991   1991–1992   1992–1993   1994–1996:  ניס   קאג'ה דה רונדה   הפועל חיפה   ניס   הפועל חיפה   לה-מאן   טורס   דפורטיבו מדרין   אסטדיאנטס אולבאריה
 
רולנד אייב יוסטון (באנגלית: Roland Abe Houston; נולד ב-13 באפריל 1960) הוא כדורסלן עבר אמריקאי. יוסטון נכנס להיכל התהילה של הפועל חיפה בשנת 2017.
קריירה > ראשית הקריירה

יוסטון החל את דרכו שלמד ושיחק כדורסל בתיכון לות'ר קינג שבפילדלפיה, פנסילבניה. במהלך שנתו האחרונה בתיכון, יוסטון נבחר לשחקן העונה של המחוז.
בשנת 1978, התחייב יוסטון לאוניברסיטת רוד איילנד. בעונתו הראשונה, יוסטון הוביל את המכללה למאזן 9–20. הוא הוביל את הקבוצה עד לטורניר המכללות, שם הודחה על ידי אוניברסיטת מרילנד לאחר שלוש הארכות. בעונתו השנייה, יוסטון הוביל את המכללה למאזן 8–21 ולזכייה באליפות טורניר המכללות. בעונתו האחרונה במכללה, יוסטון שימש כקפטן.
בשנת 1982, יוסטון חתם בניס מהליגה הצרפתית. במקביל למשחקו בקבוצה, יוסטון למד צרפתית באוניברסיטת ניס סופיה אנטיפוליס.
בשנת 1983, יוסטון חתם בקאג'ה דה רונדה מהליגה הספרדית. בקבוצה יוסטון שותף ב-25 משחקים, בהם העמיד ממוצעים של 20.1 נקודות, 8.8 ריבאונדים, 1.8 חטיפות, 1.7 חסימות ו-1.4 אסיסטים ב-37.7 דקות.